KV «Harstad» (W318)

KV «Harstad» er et norsk kystvakt­skip oppkalt etter byen Harstad. 

«Harstad» er bygget for kystvakt-/beredskaps­oppgaver, blant annet fiskeri­kontroll, mulighet for tunge slep og oljevern, samt både flyvende drone og undervannsdrone.

I tillegg er skipet utstyrt med NATOs ubåtredningssystem – NSRS. «Harstad» inngår i den statlige slepebåt­beredskapen.

I august 2023 ble det kjent at skipet skal oppdateres for 235 millioner kroner hos Hamek i Harstad.

 Tidlinje for bygging 
30. september 2004: Skrog ferdigstilt ved Aker Yards Tulcea, Romania
28. januar 2005: Døpes i Ålesund av Marit Nybakk, leder av Stortingets forsvarskomité
4. februar 2005: Satt inn i tjeneste

Maskineri
Fremdriften besørges av to 8-sylindrete Bergen Diesel B32:40L8P hovedmotorer, hver med ytelse 4000 kW. Motorene driver to KaMeWa Ulstein propellanlegg via reduksjonsgear av samme fabrikat. Tenfjord styremaskinen betjener et High-lift ror, Poscon Joystick og Poscon DP0 inngår i utstyret. 

Fartøyet er utstyrt med en Kamewa Ulstein thruster på 736 kW og en VROS på 883 kW.

 Referanser 

 Eksterne lenker 


  forsvaret.no om KV «Harstad» 

Kategori:Norske kystvaktskip
Kategori:Skip fra 2005
Kategori:2005 i Norge
Kategori:Skip bygget i Norge
Kategori:Artikler i sjøfart-prosjektet